Nicolae Ciucă, fără temeri în fața opoziției. Sesizare la CCR
- Mădălina Sfrijan
- 12 martie 2024, 18:40
Preşedintele PNL a precizat că nu se teme de contestarea la CCR a ordonanței privind comasarea alegerilor locale cu cele europarlamentare. Declarația lui Nicolae Ciucă vine la scurt timp după ce opoziția a amenințat că va ataca această decizie la Curtea Constituțională.
Nicolae Ciucă, sigur pe comasarea alegerilor locale cu cele europarlamentare
După decizia legată de comasarea alegerilor locale cu europarlamentarele, opoziția a amenințat că o va ataca la CCR. În fața acestui val de amenințări, Nicolae Ciucă a declarat că nu are deloc temeri în acest sens.
"Nu ne este teamă. Ştiţi că este o singură instituţie, entitate, care poate să facă acest lucru - Avocatul Poporului. Este dreptul Opoziţiei şi, într-o democraţie, trebuie să ţinem cont de Opoziţie.", a afirmat liderul PNL.
Alianţa Dreapta Unită şi AUR, împotriva comasării
Liderii celor două formațiuni se opun acestei decizii. În plus, separat, acestea au solicitat Avocatului Poporului să sesizeze Curtea Constituţională referitor la ordonanţa de urgenţă privind comasarea alegerilor locale şi europarlamentare.
Cu toate acestea, liberalii spun că nu se tem de urmările acestor solicitări. Conform purtătorului de cuvânt al Guvernului, perioada electorală pentru alegerile din iunie va începe încă din 12 martie.
"Perioada electorală pentru alegerile din 9 iunie va începe la data de 12 martie 2024 și se va încheia în termen de 3 zile de la publicarea rezultatului alegerilor în Monitorul Oficial al României partea I", a spus Mihai Constantin, purtătorul de cuvânt al Guvernului.
Nicolae Ciucă, despre presiunile opoziției
Alianţa Dreapta Unită şi AUR s-au opus comasării alegerilor locale cu europarlamentarele. Mai mult, acestea s-au adresat Avocatului Poporului, prin documente distincte, pentru a solicita contestarea deciziei la Curtea Constituțională a României.
În săptămânile următoare, Guvernul va stabili, prin hotărâri, calendarul pentru perioada electorală. De asemenea, vor fi purtate discuții legate de cheltuielile necesare pregătirii acestor scrutine.
Fondurile necesare pentru organizarea celor două scrutine electorale, locale și europarlamentare, vor fi asigurate din bugetul de stat,